|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Številka: 007-491/2020 | | | | | | | | | |
| Ljubljana, 9. 12. 2020 | | | | | | | | | |
| EVA 2020-2550-0090 | | | | | | | | | |
| **GENERALNI SEKRETARIAT VLADE REPUBLIKE SLOVENIJE**  [**Gp.gs@gov.si**](mailto:Gp.gs@gov.si) | | | | | | | | | |
| **ZADEVA: Uredba o izvajanju izvedbene uredbe (EU) o določitvi pravil za prilagoditev brezplačne dodelitve pravic do emisije zaradi sprememb ravni dejavnosti – predlog za obravnavo** | | | | | | | | | | | | | |
| **1.** | | Predlog sklepov vlade: | | | | | | | | | | | |
| Na podlagi sedmega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije na svoji ……… seji dne ……………. sprejela naslednji  SKLEP:  Vlada Republike Slovenije je izdala Uredbo o izvajanju izvedbene uredbe (EU) o določitvi pravil za prilagoditev brezplačne dodelitve pravic do emisije zaradi sprememb ravni dejavnosti in jo objavi v Uradnem listu Republike Slovenije.  Dr. Božo Predalič  GENERALNI SEKRETAR  Sklep prejmejo:   * ministrstva in vladne službe | | | | | | | | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov: /** | | | | | | | | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | | | | | | | | |
| * mag. Gregor Klemenčič, v.d. generalnega direktorja, Direktorat za okolje * dr. Marija Markeš, vodja sektorja za okolje in prostor, Direktorat za okolje * dr. Martin Batič, vodja oddelka za podnebne spremembe, Direktorat za okolje * mag. Urša Jesih, sekretar, Direktorat za okolje * Zorana Komar, podsekretar, Direktorat za okolje | | | | | | | | | | | | | |
| **3. b Zunanji strokovnjaki, ki so sodelovali pri pripravi dela ali celotnega gradiva: /** | | | | | | | | | | | | | |
| **4. Predstavniki vlade, ki bodo sodelovali pri delu državnega zbora: /** | | | | | | | | | | | | | |
| **5. Kratek povzetek gradiva:**  S to uredbo se za izvajanje Izvedbene uredbe Komisije (EU) 2019/1842 z dne 31. oktobra 2019 o določitvi pravil za uporabo Direktive 2003/87/ES Evropskega parlamenta in Sveta v zvezi z nadaljnjimi ureditvami za prilagoditve brezplačne dodelitve pravic do emisije zaradi sprememb ravni dejavnosti (UL L št. 282 z dne 4. novembra 2019, str. 20) določata pristojna organa in urejajo podrobnejša pravila za prilagoditev brezplačne dodelitve pravic do emisije zaradi sprememb ravni dejavnosti. | | | | | | | | | | | | | |
| **6. Presoja posledic za:** | | | | | | | | | | | | | |
| a) | | | javnofinančna sredstva nad 40.000 EUR v tekočem in naslednjih treh letih | | | | | | | | | | **NE** |
| b) | | | usklajenost slovenskega pravnega reda s pravnim redom Evropske unije | | | | | | | | | | **DA** |
| c) | | | administrativne posledice | | | | | | | | | | **NE** |
| č) | | | gospodarstvo, zlasti mala in srednja podjetja ter konkurenčnost podjetij | | | | | | | | | | **NE** |
| d) | | | okolje, vključno s prostorskimi in varstvenimi vidiki | | | | | | | | | | **DA** |
| e) | | | socialno področje | | | | | | | | | | **NE** |
| f) | | | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | | | | | | | **NE** |
| 7. a Predstavitev ocene finančnih posledic nad 40.000 EUR: / | | | | | | | | | | | | | |
| * I. Ocena finančnih posledic, ki niso načrtovane v sprejetem proračunu | | | | | | | | | | | | | |
|  | | | | Tekoče leto (t) | | t + 1 | | t + 2 | | | t + 3 | |
| Predvideno povečanje (+) ali zmanjšanje (**–**) prihodkov državnega proračuna | | | |  | |  | |  | | |  | |
| Predvideno povečanje (+) ali zmanjšanje (**–**) prihodkov občinskih proračunov | | | |  | |  | |  | | |  | |
| Predvideno povečanje (+) ali zmanjšanje (**–**) odhodkov državnega proračuna | | | |  | |  | |  | | |  | |
| Predvideno povečanje (+) ali zmanjšanje (**–**) odhodkov občinskih proračunov | | | |  | |  | |  | | |  | |
| Predvideno povečanje (+) ali zmanjšanje (**–**) obveznosti za druga javnofinančna sredstva | | | |  | |  | |  | | |  | |
| II. Finančne posledice za državni proračun | | | | | | | | | | | | |
| II.a Pravice porabe za izvedbo predlaganih rešitev so zagotovljene: | | | | | | | | | | | | |
| Ime proračunskega uporabnika | | | Šifra in naziv ukrepa, projekta | | Šifra in naziv proračunske postavke | | | Znesek za tekoče leto (t) | | | Znesek za t + 1 | |
|  | | |  | |  | | |  | | |  | |
|  | | |  | |  | | |  | | |  | |
| SKUPAJ | | | | | | | |  | | |  | |
| II.b Manjkajoče pravice porabe bodo zagotovljene s prerazporeditvijo: | | | | | | | | | | | | |
| Ime proračunskega uporabnika | | | Šifra in naziv ukrepa, projekta | | Šifra in naziv proračunske postavke | | | Znesek za tekoče leto (t) | | | Znesek za t + 1 | |
|  | | |  | |  | | |  | | |  | |
|  | | |  | |  | | |  | | |  | |
| SKUPAJ | | | | | | | |  | | |  | |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | | | | | | |
| Novi prihodki | | | | | Znesek za tekoče leto (t) | | | | | Znesek za t + 1 | | |
|  | | | | |  | | | | |  | | |
|  | | | | |  | | | | |  | | |
|  | | | | |  | | | | |  | | |
| SKUPAJ | | | | |  | | | | |  | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu**   V zvezi s predlaganim vladnim gradivom se navedejo predvidene spremembe (povečanje, zmanjšanje):   * prihodkov državnega proračuna in občinskih proračunov, * odhodkov državnega proračuna, ki niso načrtovani na ukrepih oziroma projektih sprejetih proračunov, * obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.  1. **Finančne posledice za državni proračun**   Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:  **II.a Pravice porabe za izvedbo predlaganih rešitev so zagotovljene:**  Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:   * proračunski uporabnik, ki bo financiral novi projekt oziroma ukrep, * projekt oziroma ukrep, s katerim se bodo dosegli cilji vladnega gradiva, in * proračunske postavke.   Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.  **II.b Manjkajoče pravice porabe bodo zagotovljene s prerazporeditvijo:**  Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.  **II.c Načrtovana nadomestitev zmanjšanih prihodkov in povečanih odhodkov proračuna:**  Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. | | | | | | | | | | | | |
| 7.b Predstavitev ocene finančnih posledic pod 40.000 EUR: / | | | | | | | | | | | | |
| **8. Predstavitev sodelovanja z združenji občin:** | | | | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | | | | | | **NE** |
| **9. Predstavitev sodelovanja javnosti:** | | | | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | | | | | **DA** |
| |  |  | | --- | --- | | **10. Pri pripravi gradiva so bile upoštevane zahteve iz Resolucije o normativni dejavnosti:** | **DA** | | **11. Gradivo je uvrščeno v delovni program vlade:** | **NE** | | | | | | | | | | | | | |
|  | | | | | | | **Mag. Andrej VIZJAK**  **MINISTER** | | | | | |

PRILOGE:

* predlog sklepa,
* predlog Uredbe o izvajanju izvedbene uredbe (EU) o določitvi pravil za prilagoditev brezplačne dodelitve pravic do emisije zaradi sprememb ravni dejavnosti (EVA 2020-2550-0091),
* obrazložitev.

**PREDLOG SKLEPA**

Številka:

Datum:

Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije na \_\_\_\_\_ seji \_\_\_\_\_\_\_\_\_ sprejela

SKLEP:

Vlada Republike Slovenije je izdala Uredbo o izvajanju izvedbene uredbe (EU) o določitvi pravil za prilagoditev brezplačne dodelitve pravic do emisije zaradi sprememb ravni dejavnosti in jo objavi v Uradnem listu Republike Slovenije.

Dr. Božo Predalič

GENERALNI SEKRETAR

Sklep prejmejo:

* ministrstva in vladne službe

**PREDLOG**

**EVA 2020-2550-0091**

Na podlagi sedmega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) Vlada Republike Slovenije izdaja

UREDBO

o izvajanju izvedbene uredbe (EU) o določitvi pravil za prilagoditev brezplačne dodelitve pravic do emisije zaradi sprememb ravni dejavnosti

1. člen

(vsebina)

S to uredbo se za izvajanje Izvedbene uredbe Komisije (EU) 2019/1842 z dne 31. oktobra 2019 o določitvi pravil za uporabo Direktive 2003/87/ES Evropskega parlamenta in Sveta v zvezi z nadaljnjimi ureditvami za prilagoditve brezplačne dodelitve pravic do emisije zaradi sprememb ravni dejavnosti (UL L št. 282 z dne 4. novembra 2019, str. 20; v nadaljnjem besedilu: Uredba 2019/1842/EU) določata pristojna organa in urejajo podrobnejša pravila za prilagoditev brezplačne dodelitve pravic do emisije zaradi sprememb ravni dejavnosti.

2. člen

(pristojna organa)

(1) Pristojni organ za izvajanje Uredbe 2019/1842/EU je Agencija Republike Slovenije za okolje (v nadaljnjem besedilu: agencija).

(2) Pristojni organ za izvajanje drugega stavka četrtega odstavka 3. člena Uredbe 2019/1842/EU je Ministrstvo za okolje in prostor (v nadaljnjem besedilu: ministrstvo).

3. člen

(zahteve glede poročanja)

(1) Upravljavec naprave v skladu z zakonom, ki ureja varstvo okolja, agenciji predloži poročilo iz tretjega odstavka 3. člena Uredbe 2019/1842/EU v elektronski obliki na predlogah obrazcev, objavljenih na osrednjem spletnem mestu državne uprave.

(2) Upravljavec male naprave v skladu z zakonom, ki ureja varstvo okolja, agenciji predloži poročilo iz prvega stavka tretjega odstavka 3. člena Uredbe 2019/1842/EU v elektronski obliki na predlogah obrazcev, objavljenih na osrednjem spletnem mesti državne uprave.

(3) V primeru, da so emisije v poročilu upravljavca male naprave 25.000 ton ali več ekvivalenta ogljikovega dioksida brez emisij iz biomase, upravljavec male naprave ne glede na določbo prejšnjega odstavka predloži agenciji poročilo iz tretjega odstavka 3. člena Uredbe 2019/1842/EU, in sicer v elektronski obliki na predlogah obrazcev, objavljenih na osrednjem spletnem mestu državne uprave.

4. člen

(vrnitev presežka dodeljenih brezplačnih pravic)

Upravljavec naprave presežek dodeljenih brezplačnih pravic, ugotovljenih v skladu z zakonom, ki ureja varstvo okolja, nakaže v petnajstih dneh od pravnomočnosti odločbe v skladu z zakonom, ki ureja varstvo okolja, na račun EU za dodelitev, določen v skladu z Delegirano uredbo Komisije (EU) 2019/1122 z dne 12. marca 2019 o dopolnitvi Direktive 2003/87/ES Evropskega parlamenta in Sveta glede delovanja registra Unije (UL L št. 177 z dne 2. julija 2019, str. 3).

5. člen

(konservativna ocena)

Agencija poročilo iz prvega stavka četrtega odstavka 3. člena Uredbe 2019/1842/EU pošlje ministrstvu, ki v tridesetih dneh pripravi konservativno oceno iz drugega stavka četrtega odstavka 3. člena Uredbe 2019/1842/EU.

6. člen

(spremembe v delovanju naprave)

Agencija v primeru iz drugega odstavka 6. člena Uredbe 2019/1842/EU ne prilagodi dodelitve brezplačnih pravic.

7. člen

(nadzor)

Nadzor nad izvajanjem te uredbe opravlja inšpekcija, pristojna za varstvo okolja.

8. člen

(prekrški)

(1) Z globo od 4.000 do 40.000 eurov se kaznuje pravna oseba ali samostojni podjetnik posameznik oziroma posameznik, ki samostojno opravlja dejavnost, če kot:

* upravljavec naprave ne predloži poročila v skladu s prvim odstavkom 3. člena te uredbe,
* upravljavec male naprave ne predloži poročila v skladu z drugim odstavkom 3. člena te uredbe,
* upravljavec naprave do roka iz 4. člena te uredbe ne nakaže presežka dodeljenih brezplačnih pravic.

(2) Z globo od 1.200 do 4.100 eurov se za prekršek iz prejšnjega odstavka kaznuje tudi odgovorna oseba pravne osebe ali odgovorna oseba samostojnega podjetnika posameznika oziroma posameznika, ki samostojno opravlja dejavnost.

9. člen

(začetek veljavnosti)

Ta uredba začne veljati naslednji dan po objavi v Uradnem listu Republike Slovenije.

Št. 007-491/2020

Ljubljana,

EVA 2020-2550-0091

Vlada Republike Slovenije

**Janez Janša**

predsednik

**OBRAZLOŽITEV**

**I. UVOD**

1. Pravna podlaga (besedilo, vsebina zakonske določbe, ki je podlaga za izdajo uredbe)

Pravna podlaga za sprejem predloga uredbe je sedmi odstavek 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17), ki določa da za izvrševanje predpisov Evropske unije vlada izdaja uredbe in druge akte iz svoje pristojnosti.

1. Rok za izdajo uredbe, določen z zakonom

Rok ni zakonsko določen.

1. Splošna obrazložitev predloga uredbe

S to uredbo se za izvajanje Izvedbene uredbe Komisije (EU) 2019/1842 z dne 31. oktobra 2019 o določitvi pravil za uporabo Direktive 2003/87/ES Evropskega parlamenta in Sveta v zvezi z nadaljnjimi ureditvami za prilagoditve brezplačne dodelitve pravic do emisije zaradi sprememb ravni dejavnosti (UL L št. 282 z dne 4. novembra 2019, str. 20; v nadaljnjem besedilu: Uredba 2019/1842/EU) določata pristojna organa in urejajo podrobnejša pravila za prilagoditev brezplačne dodelitve pravic do emisije zaradi sprememb ravni dejavnosti.

**II. VSEBINSKA OBRAZLOŽITEV**

V nadaljevanju podajamo obrazložitev členov predlagane uredbe:

**K 1. členu:**

Predlagano besedilo 1. člena uredbe opredeljuje vsebino predlaganega predpisa.

**K 2. členu:**

S predlaganim besedilom 2. člena uredbe sta določena pristojna organa za izvajanje Uredbe 2019/1842/EU, ki sta Agencija Republike Slovenije za okolje (v nadaljnjem besedilu. agencija) in Ministrstvo za okolje in prostor (v nadaljnjem besedilu: ministrstvo).

**K 3. členu**

S predlaganim besedilom 3. člena uredbe se s prvim odstavkom ureja način oddaje poročila o ravni dejavnosti vsake podnaprave, ki ga upravljavec naprave v skladu z zakonom, ki ureja varstvo okolja agenciji predloži v elektronski obliki na predlogah obrazcev, objavljenih na osrednjem spletnem mestu državne uprave. Z drugim odstavkom predlaganega besedila 3. člena uredbe se ureja izjema za upravljavca male naprave v skladu za zakonom, ki ureja varstvo okolja v delu, ki se nanaša na poročilo o preverjanju iz tretjega odstavka 3. člena Uredbe 2019/1842/EU in sicer ne glede na določbo tretjega odstavka 3. člena Uredbe 2019/1842/EU upravljavec male naprave agenciji predloži poročilo o ravni dejavnosti vsake podnaprave, kateremu ni priloženo poročilo o preverjanju iz tretjega odstavka 3. člena Uredbe 2019/1842/EU, kar pomeni, da upravljavec male naprave predloži poročilo o ravni dejavnosti, ki ga ni preveril preveritelj. S tretjim odstavkom predlaganega besedila 3. člena uredbe se ureja določba, po kateri mora upravljavec male naprave v primeru, da so emisije v poročilu 25.000 ton ali več ekvivalenta ogljikovega dioksida brez emisij iz biomase, agenciji predložiti poročilo iz tretjega odstavka 3. člena Uredbe 2019/1842/EU skupaj s poročilom o preverjanju iz tretjega odstavka 3. člena Uredbe 2019/1842/EU.

**K 4. členu**

Predlagano besedilo 4. člena uredbe, ureja način vračila presežka dodeljenih brezplačnih pravic, ugotovljenih v skladu s 126. d členom zakona, ki ureja varstvo okolja. Upravljavec naprave mora v petnajstih dneh od pravnomočnosti odločbe iz navedenega 126. d člena zakona, ki ureja varstvo okolja na račun EU za dodelitev, določen v skladu z Delegirano uredbo Komisije (EU) 2019/1122 z dne 12. marca 2019 o dopolnitvi Direktive 2003/87/ES Evropskega parlamenta in Sveta glede delovanja registra Unije (UL L št. 177 z dne 2. julija 2019, str. 3) nakazati presežek dodeljenih brezplačnih pravic.

**K 5. členu**

Predlagano besedilo 5. člena uredbe nalaga agenciji, da v primeru potrebe po izvedbi konservativne ocene pošlje ministrstvu poročilo iz prvega stavka četrtega odstavka 3. člena Uredbe 2019/1842/EU. Ministrstvo na osnovi prejetega poročila v tridesetih dneh pripravi konservativno oceno iz drugega stavka četrtega odstavka 3. člena Uredbe 2019/1842/EU.

**K 6. členu**

Predlagano besedilo 6. člena uredbe določa v katerem primeru agencija zavrne prilagoditev brezplačne dodelitve. Po pregledu prejetega poročila agencija pozove upravljavca naprave k predložitvi dokazil glede povečanja ravni dejavnosti. Če na zahtevo agencije upravljavec naprave ne uspe dokazati, da je povečanje ravni dejavnosti podnaprave, za katero je bila količina brezplačno dodeljenih pravic določena na podlagi referenčne vrednosti za toploto ali gorivo, povezano s spremembo ravni proizvodnje podnaprave in da mu ni botrovalo zmanjšanje energijske učinkovitosti te podnaprave v skladu s tretjim odstavkom 6. člena Uredbe 2019/1842/EU, ki v primerjavi z energijsko učinkovitostjo na podlagi poročila o izhodiščnih podatkih ali poročila o podatkih o novih udeležencih znaša več kot 15 %, mu agencija ne prilagodi brezplačne dodelitve.

**K 7. členu**

Predlagano besedilo 7. člena uredbe določa pristojni organ za nadzor nad izvajanjem določb predloga uredbe, ki je inšpekcija, pristojna za varstvo okolja.

**K 8. členu:**

Predlagano besedilo 8. člena uredbe ureja višino globe s katero se kaznuje pravna oseba ali samostojni podjetnik posameznik oziroma posameznik, ki samostojno opravlja dejavnost in odgovorna oseba pravne osebe samostojnega podjetnika posameznika oziroma posameznika, ki samostojno opravlja dejavnost za prekršek, za katerega gre, če upravljavec ne predloži poročila v skladu s prvim odstavkom 3. člena te uredbe, upravljavec male naprave ne predloži poročila v skladu z drugim odstavkom 3. člena te uredbe in če upravljavec do roka iz 4. člena predloga uredbe ne nakaže presežka dodeljenih brezplačnih pravic.

**K 9. členu:**

Določba ureja začetek veljavnosti predloga predpisa.